# משימה מסכמת לחלק א' - חיפוש מידע

**פרויקט "חודש ישראל"**

# שם מלא של המגיש/ה:

לקראת יום העצמאות הקרוב, הכיתה שלכם נבחרה לארגן את "חודש ישראל". במהלך חודש זה תארגנו פעילויות שיעסקו במדינה שלנו עבור תלמידי בית הספר.

1. **קולנוע ישראלי (17 נקודות)**עליכם לארגן ארבעה ערבי קולנוע ישראלי שיתקיימו במהלך החודש, פעם בשבוע, באודיטוריום של בית הספר.

במסגרת ההכנות תתבקשו להציע לכיתה מספר סרטים מומלצים לצפייה.  
קראו את סעיפים א'-ג' ומלאו את הטבלה למטה:

**א.** מצאו והציגו ארבעה סרטים ישראליים מומלצים לצפייה המתאימים לילדים ולבני נוער

(ציינו את הז'אנר, שם הבמאי/ת ושמות שני השחקנים הראשיים).

**ב.** הסבירו מדוע בחרתם להמליץ דווקא על ארבעת הסרטים האלה - מה מיוחד בהם?

**ג.** מצאו ביקורת שלילית אחת לפחות על כל סרט שהמלצתם עליו. מה הביקורת?

|  | **שם הסרט** | **ז'אנר**  (פעולה/  קומדיה/ תיעודי/אחר) | **במאי/ת** | **שמות שני השחקנים הראשיים** | **הסיבה להמלצה** | **ביקורת שלילית  על הסרט** |
| --- | --- | --- | --- | --- | --- | --- |
| **1** |  |  |  |  |  |  |
| **2** |  |  |  |  |  |  |
| **3** |  |  |  |  |  |  |
| **4** |  |  |  |  |  |  |

**ד.** פרטו את שיטות החיפוש שהשתמשתם בהן כדי להגיע לסרטים.

1. **מוצרים "כחול לבן" (17 נקודות)**

עליכם להציג בפני הכיתה מוצרים "כחול לבן" - מוצרים שפותחו או יוצרו בישראל.  
**א.** מצאו ארבעה מוצרים "כחול לבן". צרפו צילומי מסך של המוצרים מתוך האתרים שמצאתם.  
**ב.** בחרו שניים מהמוצרים וחפשו אותם (או מוצרים דומים) בשני אתרים נוספים.   
 דרגו אותם לפי המחיר, מהזול ביותר עד היקר ביותר, בטבלה הבאה:

| **שם המוצר** | **זול** | | **בינוני** | | **יקר** | |
| --- | --- | --- | --- | --- | --- | --- |
| **המחיר  (בשקלים)** | **קישור למוצר** | **המחיר  (בשקלים)** | **קישור למוצר** | **המחיר  (בשקלים)** | **קישור למוצר** |
| **1.** |  |  |  |  |  |  |
| **2.** |  |  |  |  |  |  |

**ג.** בישראל רוכשים מוצרים רבים מסין, אך מה קורה כאשר סינים מחפשים מוצרים ישראליים באינטרנט, לאילו אתרים הם מגיעים?

* ציינו שלושה מנועי חיפוש מקומיים בסין.
* מצאו בכל אחד מהמנועים אתר שמציג מוצרים ישראליים. צרפו צילומי מסך של התוצאות במנועי החיפוש הסיניים, ושל האתר הנבחר.

1. **מטבח ישראלי (17 נקודות)**  
   עליכם לארגן "ארוחת ערב ישראלית" יחד עם ההורים. בישראל אוהבים מאוד אוכל בינלאומי, לכן תרצו לגוון בקינוח המזוהה עם מדינה לבחירתכם (למשל, ג'לטו מאיטליה, מקרונים מצרפת וכיו"ב).  
   צרפו תמונות וקישורים למתכונים של המנות הנבחרות.  
   **א.** למנה הראשונה: מצאו מתכון באנגלית של סלט ישראלי שמכיל פטריות או גזר.  
   **ב.** למנה העיקרית: מצאו מתכון של פלאפל מהשנה האחרונה (מאתר ישראלי בלבד).  
   **ג.** למנה השלישית: מצאו מתכון מקורי של קינוח מאתר בעל סיומת של המדינה שבחרתם.
2. **ישראל שלנו (17 נקודות)**עליכם לארגן טיול כיפי לתלמידי בית הספר במהלך "חודש ישראל".  
   **א.** חפשו תמונות של מקומות מיוחדים בישראל והמליצו לפיהן על שלושה אתרים לסיור.   
    שימו לב: חפשו תמונות של אתרים פחות מוכרים לציבור הרחב, לא של אתרי התיירות  
    הידועים במדינה (כמו הכותל המערבי בירושלים). הסבירו מדוע בחרתם להמליץ דווקא על  
    המקומות האלה. צרפו קישור לדפים שמהם נלקחו התמונות, ציינו את עלות הכניסה  
    לאתרים ואת שעות הפתיחה שלהם. רכזו את תשובותיכם בטבלה הבאה:

|  | **שם המקום** | **הסיבה להמלצה** | **קישור לדף שממנו נלקחה התמונה** | **עלות כניסה  (אם יש)** | **שעות פתיחה  (אם יש)** |
| --- | --- | --- | --- | --- | --- |
| **1** |  |  |  |  |  |
| **2** |  |  |  |  |  |
| **3** |  |  |  |  |  |

**ב.** מצאו תמונה של ישראל שאתם אוהבים במיוחד - תמונה של טבע, אנשים, אוכל, תרבות, ספורט או כל דבר אחר. בדקו אם התמונה מופיעה באתרים נוספים. אם כן, צרפו את התמונה וקישורים לשני אתרים נוספים לפחות שהיא מופיעה בהם.   
(אם היא לא מופיעה באתרים נוספים, בחרו תמונה אחרת והתחילו את החיפוש מחדש).

**ג.** חפשו סרטונים קצרים (עד 5 דקות) על ישראל בעברית ובאנגלית (הסרטון באנגלית צריך לכלול כתוביות), והמליצו על סרטון אחד בכל שפה. הסבירו מדוע בחרתם להמליץ דווקא על הסרטונים האלה.

1. **תכנון טיול בראש הנקרה (17 נקודות)**  
   במסגרת הטיול לתלמידי בית הספר, החלטתם להגיע בתחבורה ציבורית לראש הנקרה שבגליל המערבי, וללון בקרבת מקום.  
   **א.** באיזו עיר ממוקמת תחנת הרכבת הקרובה ביותר לראש הנקרה?  
   **ב.** איזה קו אוטובוס מגיע מתחנת הרכבת לראש הנקרה?  
   **ג.** באיזה יום בשבוע אתר ראש הנקרה סגור למבקרים?  
   **ד.** מצאו שתי פעילויות או אטרקציות מעניינות בראש הנקרה או בסביבה.  
   **ה.** החלטתם ללון בקמפינג. מצאו שני אתרי קמפינג מומלצים בגליל המערבי והציגו אותם  
    בכמה משפטים. בחרו באתר שיותר מוצא חן בעיניכם, והסבירו מדוע בחרתם דווקא בו.
2. **שומרים על ישראל (15 נקודות)**  
   עליכם לבדוק ולתת מענה לידיעות שליליות או לא נכונות על ישראל שמתפרסמות באתרי מדיה שונים.  
   מצאו שתי ידיעות באנגלית על ישראל שאינן נכונות. הציגו אותן, ציינו באילו אתרים הן מופיעות, והסבירו מדוע הן לא נכונות.